Frederikshavns forenede Idrætsklubber (FfI) leverede et flot comeback mod Aalborg Chang, hvor matchvinderen blev holdets egen træner, som skiftede sig selv ind. Det skriver Kanal Frederikshavn.

Frederikshavnerne fik tirsdag vendt et truende nederlag i pokaldysten mod Aalborg Chang. Holdet startede ellers skidt ud med at lukke to mål ind til stillingen 0-2. Mathias Vinther scorede to gang, inden holdets træner, den tidligere AaB'er og AGF'er, Lennart Bak blev matchvinder. Det afgørende mål faldt kort før tid, da den tidligere superligaspiller og nuværende FfI-træner stod på det rigtige sted. Bak nettede og FfI vandt 3-2.